Document ID: 32011R1071

NEUVOSTON ASETUS (EU) N:o 1071/2011,
annettu 20 päivänä lokakuuta 2011,
vuoden 1979 liittymisasiakirjan 43 artiklan täytäntöönpanosta asetusten (ETY) N:o 3033/80 ja (ETY) N:o 3035/80 soveltamisalaan kuuluviin tavaroihin sovellettavan kauppajärjestelmän osalta annetun asetuksen (ETY) N:o 3448/80 kumoamisesta
EUROOPAN UNIONIN NEUVOSTO, joka
ottaa huomioon vuoden 1979 liittymisasiakirjan ja erityisesti sen 43 artiklan,
ottaa huomioon Euroopan komission ehdotuksen,
sekä katsoo seuraavaa:
(1)
Unionin lainsäädännön avoimuuden lisääminen on olennainen osa parempaa lainsäädäntöstrategiaa, jota unionin toimielimet soveltavat. Sen vuoksi on aiheellista poistaa sovellettavasta lainsäädännöstä säädökset, joilla ei ole enää todellista vaikutusta.
(2)
Asetuksessa (ETY) N:o 3448/80 (1) säädettiin siirtymätoimenpiteistä liitteeseen I kuulumattomien tuotteiden kaupassa EY:n ja Kreikan välillä 1 päivän marraskuuta 1981 ja 31 päivän heinäkuuta 1982 välisenä ajanjaksona. Koska Kreikka on nyt täysivaltainen jäsen, kyseinen asetus on vanhentunut, ja sen vuoksi se olisi poistettava sovellettavasta unionin säännöstöstä.
(3)
Asetus (ETY) N:o 3448/80 olisi siksi oikeusvarmuuden ja selkeyden vuoksi kumottava,
ON HYVÄKSYNYT TÄMÄN ASETUKSEN:
1 artikla
1. Kumotaan asetus (ETY) N:o 3448/80.
2. Edellä 1 kohdassa tarkoitetun asetuksen kumoaminen ei vaikuta
a)
1 kohdassa tarkoitetun asetuksen perusteella hyväksyttyjen unionin säädösten voimassaoloon eikä;
b)
1 kohdassa tarkoitetulla asetuksella muihin unionin säädöksiin, joita ei kumota tällä asetuksella, tehtyjen muutosten voimassaoloon.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 20 päivänä lokakuuta 2011.

Labels: 3
5
6